# Antoine de Lonhy

Antoine de Lonhy també conegut com a Antoni Llonye, (documentat el 1446 a Borgonya – mort vers el 1490 al ducat de Savoia) fou un pintor, vidrier i miniaturista francès força itinerant, molt actiu al Piemont. També se'l va conèixer com a Mestre de Saluces i Mestre de la Trinitat de Torí.
La identificació d'aquest dos "mestres inidentificats" com un de sol correspon a Charles Sterling; posteriorment, François Avril va demostrar, el 1989, que es tractava d'Antoine de Lonhy, artista conegut a Borgonya i, especialment, a Tolosa i Barcelona.

## Biografia

Hi ha constància que va estar a Borgonya, on probablement es va formar, durant la dècada de 1440, on va contactar amb Nicolau Rolin, client habitual de Jan van Eyck i Van der Weyden. Va ser l'il·luminador del mapamundi espiritual encarregat per Jean Germain per lliurar-lo a Felip el Bo, el 1449.
El 1460 estava a Barcelona, on va signar el 13 de juny un contracte per realitzar els vitralls de la rosassa de la basílica de Santa Maria del Mar. A la documentació hi figura com "pintor de Tolosa de Llenguadoc", ciutat on havia treballat per a l'arquebisbe Bernard de Rosier. El 24 d'octubre de 1461 hi consta residint a Tolosa, i el 4 de maig de 1462 ja havia realitzat els vitralls del Santa Maria del Mar i el retaule de la Mare de Déu, sant Agustí i sant Nicolau de Tolentino per al convent de Miralles. En aquesta data hi consta com a residint a Savoia, després d'estar a Barcelona.
El 1466 va treballar a Chambéry per al duc Amadeu IX de Savoia, on va estar fins al 1480. Corresponen a aquest període obres com Plany per la mort de Crist de la catedral de Saint-Jean-de-Maurienne (c.1465), la Trinitat del Museu Civico d'Arte Antica, les il·luminacions atribuïdes com a Mestre de Saluces, com el Breve dicendorum compendium de la biblioteca Nazionale de Torí i el retaule de la Presentació al temple que es conserva a Greenville.

## Obra
### A Catalunya

* 1460- Vitralls per la rosassa de la basílica de Santa Maria del Mar, Barcelona.
* 1460-1462- Retaule de la Mare de Déu, sant Agustí i sant Nicolau de Tolentino per al monestir agustí de Miralles, ara dividida entre el Museu Nacional d'Art de Catalunya, on es conserva el cos principal del retaule, i el Museu del Castell de Peralada (dos compartiments de la predel·la)

### A Europa

* 1454- Fragments de frescos de la capella de Santa Caterina a la basílica de la Daurada, Tolosa de Llenguadoc, Musée des Augustins
* 1465-1470- Trinitat. Pintura al tremp i or sobre fusta transferit a llenç. Torí, Museu Civico d'Arte Antica.
* 1462-1470- Sant Mateu, Sant Pere, Jaume el Major, Jaume el Menor, Sant Simó, Sant Andreu. Pintura al tremp i or sobre fusta. Torí, Museu Civico d'Arte Antica
* 1480- Pietà. Fresc. Torí, Museu Civico d'Arte Antica.
* Fragments d'un retaule de l'església de Battagliotti a Avigliana. Torí, Galeria Savoia
* c. 1480- Presentació del Nen al temple. Retaule. Universitat Bob Jones, Greenville, Carolina del Sud
* Santa Anna, la Verge i el Nen. Retaule. Catedral de Torí.
* c.1480- Sant Vicent Ferrer predicant, taula separada d'un retaule desaparegut. Museu de Cluny
* c.1480- Mort de la Verge. Col·lecció privada de Balbo Bertone, en préstec al Museu Civico d'Arte Antica, Torí.

### Manuscrits

* 1446-1454 - Llibre d'hores d'ús de Chalon-sur-Saône, Manuscrit il·luminat. Torí, Museu Civico d'Arte Antica
* 1477ca. - Breve dicendorum compendium. Manuscrit il·luminat. Torí, Biblioteca Nazionale
* 1470ca. - Llibre d'hores d'ús de Roma. Manuscrit il·luminat. Baltimore, Walters Art Museum
* 1465 ca.- Índex d'Hores de Saluces. 34 miniatures a Londres, British Library.
* Santa Anna, la Mare de Déu i el Nen, a la catedral de Torí
* Trinitat al Museu de Torí
* Pietà al Museu de Torí
* Sant Vicent Ferrer, al Museu de Cluny
* Mort de la Verge, col. privada

## Notes

* ↑ Altres noms utilitzats són:Antoni Llonye (o Llonyá) d'Avigliana, Antonio Llonje, Antonio de Llouye (o Lluye o Lunyi), Antoni de Lonhi o El Saboyano.

## Referències

* ↑ «Spanish Artists from the Fourth to the Twentieth Century: A Critical Dictionary» (en anglès). The Frick Collection, 2013.
* ↑ « Études savoyardes II : le maître de la Trinité de Turin », L'Œil, n° 215, p. 21.
* ↑ Avril, François «Le maître des Heures de Saluces, Antoine de Lonhy» (en francès). Revue de l'Art, vol. 85, 1, 1989, pp. 9-34. [Consulta: 12 març 2016].
* 1 2 Ruiz Quesada, 2003, p. 328.
* ↑ Ruiz Quesada, 2003, p. 330.
* ↑ J. Ainaud i de Lasarte, J. Villa-Grau, M. A. Escudero i Ribot, Els vitralls medievals de l'església de Santa Maria del Mar à Barcelona (Corpus vitrearum Medii Aevi, Espanya 6, Catalunya 1), Barcelone, 1985.
* ↑ Guia del Museu Nacional d'Art de Catalunya. Editat pel MNAC, 2004.pàgina 132. ISBN 84-8043-136-9
* ↑ «Fitxa de l'obra: Trinità» (en italià). Museo Civico d'Arte Antica, 2012. [Consulta: 12 març 2016].
* ↑ «Fitxa de l'obra: Apostoli Matteo, Pietro, Simone, Giacomo Maggiore, Giacomo Minore e Andrea» (en italià). Museo Civico d'Arte Antica, 2012. [Consulta: 12 març 2016].
* ↑ «Fitxa de l'obra: La Pietà» (en italià). Museo Civico d'Arte Antica, 2012. [Consulta: 12 març 2016].
* ↑ «A divine light: northern Renaissance paintings from Bob Jones University Museum & Gallery» (en anglès). codart, 2011. [Consulta: 13 març 2016].
* ↑ «La Sant’Anna con la Vergine e il Bambino di Antoine de Lonhy» (en italià). Associazione Professionale Cattolica, 2010. [Consulta: 12 març 2016].
* ↑ Lagabrielle, Sophie. «Un panneau d'Antoine de Lonhy pour le musée de Cluny» (en francès). Afición, 2013. [Consulta: 13 març 2016].
* ↑ «Fitxa de l'obra: Morte della Virgine» (en italià). Museo Civico d'Arte Antica, 2014. [Consulta: 12 març 2016].
* ↑ Bonino, Mauro. «Recuperi e Restauri – Nuove Opere di Antoine De Lonhy» (en italià). Civico20 news, 25-06-2014. [Consulta: 13 març 2016].
* ↑ «Fitxa de l'obra:Llibre d'hores d'ús» (en italià). Museo Civico d'Arte Antica, 2012. [Consulta: 12 març 2016].
* ↑ C. Gardet, Les Heures d'Aimée de Saluces, vicomtesse de Polignac, et de Catherine d'Urfé sa fille. Aspects internationaux et évolution dans la peinture des États de Savoie au XVe siècle, Annecy, 1985.

## Bibliografia

* Ruiz Quesada, Francesc. «Antoine de Lonhy». A: La pintura gòtica hispanoflamenca. Bartolomé Bermejo i la seva època, 2003, p. 328-333 [Consulta: 11 març 2016].
* SUREDA i PONS, Joan (Coord.)ː Pintura III. Darreres manifestacions. Barcelonaː Enciclopèdia Catalana, 2006 [Col. L'art gòtic a Catalunya] ISBN 8441208964 p. 206 i s.